Κοντόμο νο χι

**Κοντόμο νο χι** (**こどもの日**) ή **Ημέρα των παιδιών** (**Kodomo no Hi**) είναι μία ιαπωνική γιορτή, που λαμβάνει χώρα στις 5 Μαΐου κάθε έτος στο τέλος των εορτασμών της Χρυσής Εβδομάδας. Παλιότερα ονομαζόταν **Ημέρα των Αγοριών** (端午の節句) (**Tango-no-Sekku** ή **Tango Matsuri**). Είναι επίσημη αργία στην Ιαπωνία. Ορίστηκε ως εθνική εορτή από την ιαπωνική κυβέρνηση το 1948, οπότε και μετονομάστηκε σε Ημέρα των παιδιών (κοντόμο νο χι). Η ημέρα αυτή είναι αφιερωμένη στις προσωπικότητες των παιδιών και στην ατομική τους ευτυχία και πρόοδο. Η ημέρα των Αγοριών αρχικά γιορταζόταν κατά αντιδιαστολή προς τη γιορτή των Κοριτσιών (Hinamatsuri, χίνα ματσούρι), που γιορτάζεται κάθε χρόνο στις 3 Μαρτίου. Μετά το 1948 Η Ημέρα των Παιδιών είναι αφιερωμένη και στα αγόρια και στα κορίτσια.

## Εορταστικές εκδηλώσεις
Στις 5 Μαΐου οι οικογένειες κρεμούν πολύχρωμα ανεμούρια σε σχήμα κυπρίνων, που ονομάζονται κοϊνομπόρι (鯉幟), δηλαδή «σημαία με κυπρίνο».  O μεγάλος μαύρος κυπρίνος συμβολίζει τον πατέρα, ο κόκκινος κυπρίνος συμβολίζει τη μητέρα και ο μικρός μπλε κυπρίνος συμβολίζει το καθένα από τα παιδιά της οικογένειας. Καθώς φυσάει ο άνεμος δημιουργείται η εντύπωση ότι τα ψάρια αυτά κολυμπούν. Ο κυπρίνος συμβολίζει το θάρρος, το πείσμα, τη δύναμη και την επιμονή, γιατί πάντα κολυμπάει αντίθετα στο ρεύμα του ποταμού. Οι γονείς με το έθιμο των κυπρίνων εκφράζουν την επιθυμία τα παιδιά τους να γίνουν γενναία και δυνατά. Το έθιμο με τους κυπρίνους ξεκίνησε από έναν Κινέζικο θρύλο για έναν κυπρίνο, που μεταμορφώθηκε σε δράκο, όταν πήδηξε προς τα πάνω σε έναν καταρράκτη στον κίτρινο ποταμό. Στην περίοδο Έντο οι οικογένειες των σαμουράι κρεμούσαν σημαίες έξω από τα σπίτια τους. Οι Ιάπωνες πετούν φύλλα ίριδος στο νερό, όταν κάνουν μπάνιο, γιατί σύμφωνα με παλαιά δοξασία τα φύλλα, που έχουν σχήμα σαν ξίφος, μπορούν να διώξουν μακριά τα κακά πνεύματα και να σβήσουν φωτιές. Επίσης, οι οικογένειες εκθέτουν έναν αριθμό κούκλων σαμουράι, που ονομάζονται γκογκάτσου νίνγκυο (gogatsu ningyo). Οι κούκλες σαμουράι συμβολίζουν παραδοσιακούς Ιάπωνες ήρωες, όπως τον Κίνταρο (Kintarō) και τον Μομοταρό (Momotarō), που είναι υποδείγματα θάρρους, ανδρείας και κουράγιου. Κάποιες φορές μια κούκλα είναι καβάλα πάνω σε έναν μεγάλο κυπρίνο. Επιπλέον, οι οικογένειες εκθέτουν παραδοσιακά κράνη σαμουράι (καμπούτο, kabuto) και πολεμικές στολές. Οι Ιάπωνες παραδοσιακά τρώνε αυτήν την ημέρα κασίβα-μότσι (*kashiwa-mochi)*, δηλαδή κέικ ρυζιού γεμιστό με γλυκιά πάστα φασολιών, και τσιμάκι (c*himaki)*, δηλαδή κέικ ρυζιού τυλιγμένο σε φύλλα μπαμπού ή ίριδος. Τα σπίτια διακοσμούνται με λουλούδια ίριδος, για να απομακρύνουν τα κακά πνεύματα. 

## Εικόνες

Αρχείο:Koinobori in Tochigi City 20170325.jpg|Κοϊνομπόρι στην πόλη Τοτσίγκι
Αρχείο:Koinobori, 2005.jpg|Κοϊνομπόρι , 2005
Αρχείο:Koinobori on Narrow Path of Cats in Onomichi, Hiroshima.jpg|Κοϊνομπόρι στο Ονομίτσι, Χιροσίμα
Αρχείο:150425 Koinobori Chizu Tottori pref Japan01bs.jpg|Κοϊνομπόρι Τσίζου Τοττόρι, Ιαπωνία
Αρχείο:Kanjin bridge and Koinobori in Kawakamikyo ravine.JPG|Γέφυρα Κάντζιν και Κοϊνομπόρι στο φαράγγι Καβακαμίκιο
Αρχείο:Koinobori (carp banners) across the Kitakamigawa river in Kitakami, Iwate pref, northen Japan. The cherry trees of Tenshochi Park are in the background. (2446557299).jpg|Κοϊνομπόρι κάθετα στον ποταμό Κιτακαμιγκάβα στο Κιτακάμι, νομός Ιβάτε, βόρεια Ιαπωνία
Αρχείο:Tango no sekku meal.jpg|Γεύμα Τάνγκο νο σέκκου (Tango no sekku)
Αρχείο:Chimaki 002.jpg|Τσιμάκι (Chimaki)
Αρχείο:Chimaki 001.jpg|Τσιμάκι (Chimaki)
Αρχείο:Helmet for the Boy's Festival.jpg|Κράνος Σαμουράι για τη γιορτή των παιδιών
Αρχείο:Kashiwa-mochi.jpg|Κασίβα-μότσι (Kashiwa-mochi)
Αρχείο:Kashiwamochisetonatable-2014.jpg|Κασίβα-μότσι (Kashiwa-mochi) πάνω σε ένα τραπέζι 


## Δείτε επίσης

* Shichi-Go-San
* Hinamatsuri
* Japanese_festivals
* Public holidays in Japan

## Παραπομπές


Κατηγορία:Πολιτισμός της Ιαπωνίας
Κατηγορία:Ιαπωνικές γιορτές